El sistema català de transferència de tecnologia preveu com a generadors de tecnologia útil per ser transferida al món empresarial les universitats i diferents agents de recerca i tecnològics i, especialment, els agents tecnològics TECNIO.
En un context de competència global i d'intens progrés tecnològic, la necessitat d'apropar a les empreses tot aquest coneixement i tecnologia generats en l'entorn universitari i de recerca esdevé una necessitat urgent del sistema de transferència de tecnologia català.
En aquest sentit, la incentivació de projectes de comercialització de tecnologia dels agents del sistema és clau per fer rendible tot l'estoc de coneixement acumulat i, així, aconseguir la transferència efectiva de la tecnologia cap al teixit productiu en alguna de les seves modalitats: transmissió directa de patents, creació d'empreses de base tecnològica, etc.
Però la identificació, valorització i comercialització de les tecnologies generades en els agents d'R+D és un procés especialitzat que requereix de personal format i professionalitzat, tant per impulsar els projectes com per a prestar serveis d'assessorament i acompanyament d'aquests projectes.
En aquest marc, l'Estratègia Europa 2020 situa la indústria i la innovació com a fonaments del model de creixement i condiciona les polítiques de cohesió i els fons estructurals a la promoció d'un creixement intel·ligent, sostenible i integrador.
El Govern aposta per una indústria més intensiva en innovació, en talent i inserida en l'economia global.
L'estratègia industrial que impulsa el Govern de la Generalitat ha definit set àmbits sectorials que han de liderar la transformació de l'economia catalana cap als objectius 2020 d'una participació dels sectors industrials en el PIB català del 25%.
Àmbits que es desenvoluparan sobre la base dels tres vectors clau del futur de l'economia catalana (tradició industrial, qualitat de vida i economia verda) i que es recullen també en l'estratègia de recerca i innovació per a l'especialització intel·ligent de Catalunya (RIS3CAT), la qual defineix el marc estratègic a partir del qual el Govern de la Generalitat de Catalunya desenvolupa les actuacions i els programes d'R+D+I per al període 2014-2020 i que s'estructura en quatre eixos clau de treball: àmbits sectorials líders, activitats emergents, tecnologies facilitadores transversals i l'entorn d'innovació.
Atès aquest interès, vist l'informe de l'Assessoria Jurídica, i en ús de les atribucions que em són conferides,
Aprovar les bases reguladores que han de regir aquesta convocatòria, les quals figuren a l'annex d'aquesta disposició.
Fer pública la convocatòria per a l'any 2015 per a la concessió d'ajuts destinats a incentivar els plans d'actuació d'unitats de comercialització tecnològica.
Són aplicables a aquestes bases reguladores el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm.3791A, de 31.12.2002), i totes les seves modificacions; la Llei 38/2003, de 17 de novembre, general de subvencions de 18.11.2003), el Reglament que la desenvolupa, aprovat pel Reial decret 887/2006, de 21 de juliol (BOE núm. 176, de 25.7.2006), la Resolució EMO/93/2012, de 9 de gener, per la qual s'aproven i es fan públiques les bases generals que han de regir als ajuts convocats per l'Agència per a la Competitivitat de l'Empresa, ACCIÓ (DOGC núm. 6059, de 03.02.2012), i la resta de normativa aplicable.
D'acord amb el Marc sobre ajuts estatals d'investigació i desenvolupament i innovació (Marc R+D+i) de la Comissió Europea (DOUE C 198, de 27 de juny de 2014), el finançament públic que reben els organismes d'investigació i difusió de coneixements per desenvolupar activitats no econòmiques no es considera un ajut d'Estat en el sentit de l'article 107.1 del TFUE.
A efectes d'aquestes bases, i de conformitat amb el que preveu el Marc de R+D+i, les activitats que se subvencionen tenen naturalesa no econòmica i, per tant, el seu finançament no tindrà la consideració d'ajut d'Estat.
4.1 La quantitat màxima destinada a la línia d'ajuts per incentivar els plans d'actuació de les unitats de comercialització és de 1.500.000 euros, aplicats a la partida pressupostària 7025/7820001/574/D.
4.2 L'atorgament d'aquests ajuts per a l'any 2015 restarà condicionat a les disponibilitats pressupostàries.
Termini, forma i lloc de presentació de sol·licituds
5.1 El termini de presentació de sol·licituds anirà des de l'endemà de la publicació d'aquesta Resolució al Diari Oficial de la Generalitat de Catalunya fins al 30 de setembre de 2015.
5.2 Les sol·licituds han d'anar adreçades al/a la conseller/a delegat/da d'ACCIÓ i s'han de formalitzar en els impresos normalitzats que es podran obtenir a la pàgina web d'ACCIÓ ( http://accio.gencat.cat ).
A l'imprès corresponent, s'hi haurà d'adjuntar la memòria tècnica del projecte en un document PDF, segons el model que es trobarà disponible a la pàgina web d'ACCIÓ ( http://accio.gencat.cat ).
Una vegada emplenat l'imprès, per una banda, les dades de l'imprès de sol·licitud i del document PDF amb la memòria tècnica s'enviaran telemàticament a ACCIÓ i, per l'altra, l'imprès de sol·licitud en paper i signat, sense el document amb la memòria, es presentarà, en els terminis que anualment estableixin les convocatòries corresponents i juntament amb la documentació que preveu la base 3 de l'annex 1, a ACCIÓ, Passeig de Gràcia, 129, 08008 Barcelona, a qualsevol de les seves delegacions o mitjançant els procediments que preveu l'article 25 de la Llei 26/2010, del 3 d'agost, de règim jurídic i de procediment de les administracions públiques de Catalunya, i l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
La informació inclosa en el document PDF de la memòria tècnica i adjuntada a l'imprès en el moment de la seva formalització serà la utilitzada per realitzar la valoració de la sol·licitud presentada.
5.3 La signatura de la sol·licitud implica l'autorització a l'Administració de la Generalitat de Catalunya per a la funció de comprovació d'ofici de les dades relatives al compliment amb les obligacions tributàries, amb l'Estat i amb la Generalitat de Catalunya, i de les obligacions amb la Seguretat Social per part del sol·licitant.
El conseller delegat d'ACCIÓ, o bé qui per delegació correspongui, és l'òrgan competent per resoldre les sol·licituds dels ajuts presentades.
Contra aquesta resolució, que exhaureix la via administrativa, es podrà interposar recurs davant l'ordre jurisdiccional contenciós administratiu en el termini de dos mesos a comptar de l'endemà de la seva notificació, sens perjudici que, potestativament, es vulgui interposar recurs de reposició en el termini d'un mes a comptar de l'endemà de la seva notificació, de conformitat amb l'article 46 de la Llei 29/1998, de 13 de juliol, reguladora de la jurisdicció contenciosa administrativa i amb l'article 77 de la Llei 26/2010 de règim jurídic i de procediment de les administracions públiques de Catalunya, respectivament.
ACCIÓ durà a terme un estudi d'impacte sobre els resultats derivats dels ajuts regulats en aquesta Resolució i d'acord amb els objectius previstos.
Aquesta Resolució entrarà en vigor l'endemà de la publicació al Diari Oficial de la Generalitat de Catalunya.
Barcelona, 17 de juliol de 2015
Bases reguladores per a la concessió d'ajuts destinats a incentivar els plans d'actuació d'unitats de comercialització tecnològica.
Disposicions generals aplicables a totes les línies d'ajut que es defineixen l'annex 2.
L'objecte d'aquestes bases és regular l'atorgament dels ajuts destinats a incentivar els plans d'actuació d'unitats de comercialització tecnològica.
2.1 A l'annex 2 d'aquestes bases reguladores s'hi estableixen, en funció de la línia d'ajuts, els requisits específics que han de tenir els beneficiaris.
2.2 Addicionalment, hauran de complir els requisits següents:
a) Complir les obligacions tributàries davant de l'Estat i la Generalitat de Catalunya, així com les obligacions davant la Seguretat Social, i no tenir deutes amb ACCIÓ ni amb les seves empreses participades.
c) No trobar-se en cap de les circumstàncies previstes en l'article 13 de la Llei 38/2003, de 17 de novembre, general de subvencions.
d) No haver estat sancionades, en resolució ferma, per la comissió d'infracció greu en matèria d'integració laboral de discapacitats o molt greu en matèria de relacions laborals o en matèria de seguretat i salut en el treball, durant l'any anterior a la convocatòria, de conformitat amb el Text refós de la Llei sobre infraccions i sancions de l'ordre social, aprovat per Reial decret legislatiu 5/2000, de 4 d'agost, o, si han estat sancionades, hagin aplicat les mesures correctors previstes i abonat les quantitats requerides per aquest concepte.
e) Les entitats amb una plantilla igual o superior a 25 treballadors tenen l'obligació, d'acord amb els agents socials, d'haver adoptat els mitjans que utilitzen per prevenir i detectar casos d'assetjament sexual i d'assetjament per raó de sexe i intervenir-hi en els seus centres de treball, d'acord amb la modificació del Text refós de la llei de finances públiques de Catalunya feta per la Llei 5/2008, de 24 d'abril, de dret de les dones a eradicar la violència masclista.
f) Disposar d'un sistema d'organització i de gestió de la prevenció, d'acord amb la Llei 31/1995, de prevenció de riscos laborals; el Reial decret 39/1997, d'1 de gener, pel qual s'aprova el Reglament dels serveis de prevenció, així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció dels riscos laborals.
g) Complir l'obligació de respectar la igualtat de tracte i d'oportunitats a l'àmbit laboral i, amb aquesta finalitat adoptar mesures adreçades a evitar qualsevol tipus de discriminació laboral entre homes i dones.
h) Complir el que disposa l'article 92.5 del Text refós de la Llei de finances públiques de Catalunya en quant al compliment de la quota de reserva per a la integració social dels discapacitats establerta per la legislació vigent.
i) Les entitats privades a què es refereixen els epígrafs a) i b) de l'article 3.4 de la Llei 19/2014, del 29 de desembre, han de complir amb les obligacions de transparència del títol II de la mateixa Llei que els siguin aplicables.
El fet de presentar aquestes declaracions responsables faculta l'òrgan competent de l'Administració per fer, en qualsevol moment, telemàticament o per altres mitjans, les comprovacions de mostreig o exhaustives per verificar la conformitat de les dades d'aquestes declaracions.
Juntament amb l'imprès de sol·licitud, els sol·licitants han de presentar la documentació següent:
a) Document acreditatiu de poders per actuar com a representant legal de l'entitat, en cas que aquest no estigui inscrit al Registre Mercantil.
b) Si n'hi ha, detall dels altres ajuts rebuts i/o sol·licitats per a les mateixes despeses subvencionables, procedents de qualsevol de les administracions o entitats públiques o privades, nacional o internacionals, especificant-ne la quantia, la data d'atorgament i l'ens atorgant.
c) Les persones jurídiques que sol·licitin una subvenció d'un import superior a 10.000 euros han de presentar una declaració responsable que contingui la informació relativa a les retribucions de llurs òrgans de direcció o administració amb la finalitat prevista per l'epígraf b) de la base 8.
La documentació addicional esmentada en el punt b) forma part de l'imprès de sol·licitud.
En el cas que algun d'aquests documents ja hagi estat presentat a les convocatòries anteriors d'ACCIÓ, no caldrà presentar-lo en aquesta convocatòria sempre que el sol·licitant presenti una declaració en la qual s'especifiquen aquests documents, la data en què es va presentar a ACCIÓ i s'hi faci constar que continuen sent vigents.
El procediment de concessió dels ajuts que regula aquesta Resolució es tramitarà en règim de concurrència competitiva, d'acord amb els principis que estableix l'article 8 de la Llei 38/2003, general de subvencions, i d'acord amb el que preveuen els articles següents.
—5 Òrgans d'avaluació i valoració de les sol·licituds
5.1 L'òrgan instructor encarregat de la valoració de les sol·licituds presentades basant-se en l'aplicació dels criteris de valoració establerts a l'annex 2 per a cadascuna de les línies d'ajut estarà constituït a aquest efecte i integrat per representants d'ACCIÓ competents en matèria de transferència tecnològica.
La puntuació total assolida per un projecte serà el resultat de multiplicar el valor de cadascun d'aquests criteris per la puntuació que es doni a aquest criteri (aquesta puntuació podrà anar de 0 a 5).
Per tal de considerar un projecte com a objecte d'aprovació haurà d'obtenir una puntuació mínima de 250 punts.
L'òrgan instructor elaborarà un informe previ de valoració i podrà demanar l'ajut o l'assessorament d'un expert en l'àmbit corresponent, tant tècnic com financer, i realitzar les visites oportunes al centre.
5.2 L'avaluació definitiva de les sol·licituds serà realitzada per ACCIÓ sobre la base de valoració feta per l'òrgan instructor en base a l'article 22 de la Llei de Subvencions i per mitjà d'un òrgan col·legiat de valoració constituït a aquest efecte i que estarà integrat per el/la Director/a de la Unitat d'Innovació d'ACCIÓ, el/la Gerent del Programa de Valorització i Emprenedoria Corporativa d'ACCIÓ i el/la Cap de Comercialització Tecnològica d'ACCIÓ, o bé qui per càrrec o delegació correspongui en tots els casos.
A les reunions de l'òrgan col·legiat de valoració hi assistirà un representant d'ACCIÓ, que actuarà com a secretari.
A les reunions hi podran assistir, amb veu però sense vot, els tècnics encarregats de la valoració dels projectes, que actuaran com a ponents de l'òrgan col·legiat, així com experts externs a ACCIÓ.
5.3 Entre els projectes que, una vegada aplicades les previsions incloses a l'apartat anterior, obtinguin la mateixa puntuació total, es prioritzaran aquells projectes on la responsabilitat de la seva direcció correspongui a dones, sempre i quan l'òrgan col·legiat no acordi l'aplicació d'un prorrateig entre aquests projectes.
5.4 Si del contingut del projecte deriva un interès institucional per a algun departament de la Generalitat de Catalunya, es requerirà a aquest departament l'emissió d'un informe raonat sobre el projecte.
5.5 Avaluades les sol·licituds i vistos els informes esmentats, l'òrgan col·legiat de valoració elaborarà informe en el qual es concreti el resultat de l'avaluació efectuada.
—6 Resolució dels ajuts i recursos
6.1 Vistos l'expedient i l'informe emès per l'òrgan col·legiat de valoració, i a proposta d'aquest, el/la conseller/a delegat/da d'ACCIÓ, o bé qui per delegació correspongui, emetrà la resolució corresponent, amb el tràmit d'audiència previ, del qual se'n podrà prescindir quan no figurin en el procediment ni es tinguin en compte altres fets ni altres al·legacions i proves que les presentades pels interessats.
6.2 La resolució, amb indicació de la quantia de l'ajut atorgat i de les condicions i els terminis per a la realització de l'actuació objecte d'ajut, es notificarà al sol·licitant, amb el seu consentiment previ, mitjançant l'enviament d'un correu electrònic a l'adreça que el sol·licitant hagi facilitat, a aquests efectes, a l'imprès de sol·licitud de l'ajut, i aquesta notificació s'entendrà practicada, a tots els efectes legals, en el moment que es produeixi l'accés del sol·licitant al seu contingut.
Aquest mateix procediment s'utilitzarà per a la notificació a l'interessat de possibles modificacions de la resolució inicial.
6.3 El termini màxim per resoldre i notificar la resolució serà de sis mesos comptats a partir de la data de finalització del termini de presentació de sol·licituds.
Un cop transcorregut aquest termini, si no s'ha produït la notificació esmentada, s'entendrà que la sol·licitud és desestimada, per silenci administratiu, d'acord amb el que estableix l'article 55.1.a) de la Llei 26/2010, del 3 d'agost, de règim jurídic i de procediment de les administracions públiques de Catalunya.
6.4 Contra la resolució que dicti el/la conseller/a delegat/da d'ACCIÓ, o bé qui per delegació correspongui, que exhaureix la via administrativa, es podrà interposar recurs davant l'ordre jurisdiccional contenciós administratiu en el termini de dos mesos a comptar de l'endemà de la seva notificació, sens perjudici que, potestativament, es vulgui interposar recurs de reposició en el termini d'un mes a comptar de l'endemà de la seva notificació.
Es podran revisar les subvencions ja concedides i, en especial, existeix la possibilitat de modificació de la resolució de concessió en el cas d'alteració de les condicions o de l'obtenció concurrent d'altres ajuts.
Per causes degudament justificades i amb la prèvia sol·licitud de l'interessat, existeix la possibilitat de modificació de la resolució de concessió, sempre que no en quedi afectada l'essència, en el cas d'alteració de les condicions que sobrevinguin al projecte subvencionat i que siguin justificades abastament pels interessats abans del termini d'execució del projecte.
—8 Obligacions dels beneficiaris
Els beneficiaris de les subvencions regulades en les presents bases resten sotmesos a les obligacions establertes a la base 7 de l'annex de la Resolució EMO/93/2012, de 9 de gener, per la qual s'aproven i es fan públiques les bases generals que han de regir als ajuts convocats per, l'Agència per la Competitivitat de l'Empresa, ACCIÓ, així com:
a) Les entitats privades a què es refereixen els epígrafs a) i b) de l'article 3.4 de la Llei 19/2014, del 29 de desembre, han de complir amb les obligacions de transparència del títol II de la mateixa Llei que els siguin aplicables.
b) En compliment de l'article 15.2 de la Llei 19/2014, del 29 de desembre, les persones jurídiques que puguin percebre una subvenció per un import superior a 10.000 euros han de comunicar a l'òrgan concedent, mitjançant declaració responsable, la informació relativa a les retribucions de llurs òrgans de direcció o administració, per tal que l'òrgan concedent les faci públiques sempre que la subvenció concedida superi l'import de 10.000 euros.
9.1 Els beneficiari de l'ajut haurà de justificar l'aplicació dels fons d'acord amb el que estableixen els articles 30 i 31 de la Llei 38/2003, de 17 de novembre, general de subvencions.
9.2 El beneficiari de l'ajut està obligat a realitzar la justificació del projecte com a màxim durant els dos mesos posteriors a la finalització del projecte.
Les dates dels documents justificatius (factures i comprovants de pagament -o d'altres documents de valor probatori equivalent en el tràfic jurídic mercantil-, i/o documents que es demanin en la resolució en relació amb els costos de personal) hauran d'estar dins de l'exercici de la convocatòria, tret de l'existència d'una ampliació de termini.
La data dels comprovants de pagament podrà ser, com a màxim, dos mesos posterior a la data màxima establerta per als documents justificatius.
9.3 La justificació del projecte s'haurà de formalitzar en l'imprès normalitzat que es podrà obtenir a la pàgina web d'ACCIÓ ( http://accio.gencat.cat ).
s'hi adjuntarà en format PDF la documentació que es detalla en l'apartat a) (la memòria
tècnica), i s'enviarà telemàticament a ACCIÓ.
L'imprès en paper i signat, juntament amb la documentació dels apartats b), c) i d) es presentarà davant d'ACCIÓ, a Passeig de Gràcia, 129, 08008 Barcelona, a qualsevol de les seves delegacions o mitjançant els procediments que preveu l'article 25 de la Llei 26/2010, del 3 d'agost, de règim jurídic i de procediment de les administracions públiques de Catalunya, i l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
La documentació justificativa és la que es detalla a continuació:
a) Una memòria tècnica de l'actuació, segons el model que estarà disponible a la pàgina web d'ACCIÓ ( http://accio.gencat.cat ), que justifiqui el compliment de les condicions imposades en l'atorgament de la subvenció, amb indicació de les activitats realitzades, els resultats obtinguts, i, si s'escau, la demostració del compliment dels objectius quantitatius fixats en la resolució d'atorgament de l'ajut.
b) Documentació demostrativa de les accions realitzades en relació amb les obligacions de publicitat que s'esmenten a la base 13 d'aquest annex.
c) Documentació addicional per acreditar la realització de l'actuació subvencionada en funció de la despesa, com es defineix a l'annex 3 d'aquestes bases, que es pot consultar a la pàgina web d'ACCIÓ ( accio.gencat.cat ) i que s'annexarà a la resolució d'atorgament de l'ajut.
A banda d'aquesta documentació, ACCIÓ podrà demanar d'altra documentació que cregui necessària per a l'acreditació de la realització de la despesa.
d) Una memòria econòmica justificativa del cost de les activitats realitzades, que contindrà la informació que es demani en la resolució d'atorgament de l'ajut en funció de cadascuna de les línies previstes en aquestes bases de conformitat amb allò que estableixen els articles 72 i 74 del Reglament de la Llei de subvencions:
Una relació classificada de les despeses realitzades, que forma part de l'imprès normalitzat de justificació disponible a la pàgina web d'ACCIÓ [URL].
Originals o fotocòpies compulsades dels documents justificatius de la despesa subvencionada (factures i comprovants de pagament -o d'altres documents de valor probatori equivalent en el tràfic jurídic mercantil-, i/o documents que es demanin en la resolució en relació amb els costos de personal).
Una relació detallada d'altres subvencions que s'hagin obtingut pel mateix projecte, especificant-ne la quantia, la data d'atorgament i l'ens atorgant.
En el cas que no s'hagin produït variacions de la informació aportada en el moment de la sol·licitud de l'ajut únicament caldrà aportar una declaració de l'empresa en la qual s'indiqui aquest fet.
Ambdues relacions, formen part de l'imprès normalitzat de justificació, disponible a la pàgina web d'ACCIÓ ( http://accio.gencat.cat ).
Si s'escau, memòria justificativa de les desviacions entre l'actuació justificada i la inicialment subvencionada.
Quan l'import de la despesa subvencionable superi les quanties establertes pel Real Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic per el contracte menor (quan sigui igual o superior a 50.000 euros en el supòsit de cost per execució d'obra, o igual o superior de 18.000 euros en els supòsits de subministrament de béns d'equip o prestació de serveis per empreses de consultoria o assistència tècnica), el beneficiari haurà de sol·licitar com a mínim 3 ofertes de diferents proveïdors, amb caràcter previ a la contractació del compromís per a la prestació del servei o el lliurament del bé, excepte que per les seves especials característiques no existeixi en el mercat suficient número d'entitats que els realitzin, prestin o subministrin, o tret que la despesa s'hagués realitzat amb anterioritat a la sol·licitud de la subvenció.
L'elecció entre les ofertes presentades, que s'han d'aportar en la justificació, o, en el seu cas, en la sol·licitud de la subvenció, es realitzarà conforme a criteris d'eficiència i economia, havent-se de justificar expressament en una memòria l'elecció quan aquesta no recaigui en la proposta econòmica més avantatjosa.
9.4 La justificació del projecte es podrà dur a terme sobre la base del que estableix l'article 82 del Reglament de la Llei de subvencions per a aquelles entitats beneficiàries que compleixin els requisits que s'estableixen en aquest article.
9.5 Sense necessitat de modificar la resolució de concessió, es podran admetre compensacions de fins a un 20% entre els diversos costos subvencionables previstos en la resolució de concessió, sempre que existeixi una justificació per part del beneficiari, que aquestes compensacions no suposin una alteració de l'essència d'aquesta i que es mantingui la naturalesa de l'actuació subvencionada.
9.6 El beneficiari també haurà de facilitar qualsevol informació o comprovació relativa a l'objecte de l'ajut que li pugui requerir ACCIÓ.
La notificació de les mancances que puguin existir en la justificació presentada es farà mitjançant el mateix sistema de correu electrònic que s'estableix la base 5 de la Resolució EMO/93/2012, de 9 de gener, per la qual s'aproven i es fan públiques les bases generals que han de regir als ajuts convocats per l'Agència per a la Competitivitat de l'Empresa, ACCIÓ.
9.7 ACCIÓ, un cop finalitzada l'execució del projecte, estendrà acta de comprovació de l'actuació subvencionada.
10.1 El pagament del 100% de l'ajut que es regula per aquesta Resolució serà tramitat un cop s'hagi comprovat la justificació de la realització del projecte subvencionat per part d'ACCIÓ i un tècnic hagi elaborat una acta favorable de comprovació.
10.2 En el cas de projectes en que hi participin més d'una unitat de comercialització, el pagament es realitzarà directament a cadascuna de les unitats participants en el projecte.
Un 80% de l'ajut atorgat segons resolució es pagarà en la modalitat de bestreta, sense necessitat de garanties.
La no sol·licitud de garanties es justifica en base a les característiques dels beneficiaris.
12.1 ACCIÓ efectuarà el seguiment de cada projecte subvencionat.
12.2 ACCIÓ podrà realitzar les actuacions de seguiment i control necessàries per garantir que els beneficiaris donen una destinació correcta als ajuts i per determinar el compliment de les condicions i els requisits que van donar lloc a l'atorgament, així com les obligacions establertes.
Els beneficiaris dels ajuts estan obligats a facilitar tota la informació que els sigui requerida per la Intervenció General de la Generalitat de Catalunya, la Sindicatura de Comptes o altres òrgans competents.
12.3 Els beneficiaris estan sotmesos als controls financers que corresponguin, d'acord amb el que estableixen els articles 45 i 46 de la Llei 38/2003, de 17 de novembre, general de subvencions (BOE núm. 276, de 18.11.2003), sobre tramitació, justificació i control de subvencions.
Si, com a conseqüència de qualsevol de les actuacions de comprovació i de control, es constata que s'ha produït alguna de les causes de revocació generals previstes a la base 14 de l'annex de la Resolució EMO/93/2012, de 9 de gener, per la qual s'aproven i es fan públiques les bases generals que han de regir als ajuts convocats per l'Agència per a la Competitivitat de l'Empresa, ACCIÓ, s'iniciarà la tramitació del corresponent procediment de revocació, i, si s'escau, del reintegrament de les quantitats rebudes indegudament, d'acord amb el que estableixen els articles 98 i 100 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, el qual ha de concloure en el termini de 6 mesos des de la data de l'acord d'iniciació del procediment.
14.1 Es farà constar en qualsevol comunicació i difusió externa que l'actuació subvencionada s'ha realitzat "Amb el suport d'ACCIÓ" i es farà constar el logotip d'ACCIÓ en tots els elements informatius i publicitaris relacionats amb l'activitat subvencionada, segons el que es detalla a l'adreça http://accio.gencat.cat/identitat-corporativa.
14.2 D'acord amb l'article 18 de la Llei 38/2003, de 17 de novembre, general de subvencions, i amb l'article 30 del Reial Decret 887/2006, de 21 de juliol, pel que s'aprova el Reglament de la Llei de Subvencions, quan les subvencions concedides, individualment considerades, siguin d'import igual o superior a 3.000 euros, es donarà publicitat dels atorgaments d'aquests subvencions mitjançant la seva publicació en el Diari Oficial de la Generalitat de Catalunya i, a més, podran ser consultats en el llistat que es publicarà a la pàgina web d'ACCIÓ ( www.accio.gencat.cat ) tot indicant la convocatòria, el programa i el crèdit pressupostari al qual s'ha imputat, el nom i el NIF del beneficiari, la quantitat concedida, la/les finalitat/s de la subvenció i l'existència de finançament amb càrrec a fons de la Unió Europea i, si és el cas, el percentatge de finançament.
En el supòsit que la quantia de les subvencions concedides sigui inferior a 3.000 euros, la publicitat s'articularà mitjançant l'accés als llistats que es publicaran a la pàgina a web d'ACCIÓ [URL].
Si un mateix projecte rep ajuts concurrents, la suma dels diversos ajuts rebuts no pot superar el límit màxim més elevat previst en els diferents règims involucrats, i sense que en cap cas superi el cost de l'activitat que ha de desenvolupar el beneficiari.
Ajuts per incentivar els plans d'actuació de les unitats de comercialització tecnològica de les universitats catalanes i de les entitats sense finalitat de lucre.
- Les universitats, els instituts de recerca hospitalaris, i altres centres de recerca i tecnològics ubicats a Catalunya que disposin d'una unitat de comercialització tecnològica.
- Les entitats sense finalitat de lucre, ubicades a Catalunya, que disposin d'una unitat de comercialització tecnològica i que realitzin la funció de transferència de resultats d'investigació (OTRI) d'una universitat catalana.
S'entén per unitat de comercialització tecnològica un grup de treball format per un equip especialitzat i amb experiència en transferència tecnològica que té per objectiu realitzar activitats de comercialització tecnològica via llicència o venda de patents o via creació d'empreses de base tecnològica.
Ha de disposar d'una experiència mínima de 2 anys en processos de comercialització de tecnologia.
Els serveis oferts per la unitat de comercialització han de tenir un caràcter gratuït i es dirigeixen a entitats que no realitzen una activitat econòmica.
1.2 Tipologia dels projectes subvencionables.
1.2.1 Es podran subvencionar les activitats següents:
a) Projectes de comercialització de tecnologia via creació d'empreses de base tecnològica i/o llicència de patents o altres drets de propietat industrial i intel·lectual.
Aquesta activitat pot incloure:
- Estudis de mercat, contactes amb possibles clients, assistència a fires comercials i en general, qualsevol activitat relacionada amb posar en contacte la tecnologia amb potencials clients que permeti conèixer el potencial de comercialització de la tecnologia.
- Elaboració de plans de negoci de la nova empresa de base tecnològica i plans de comercialització de la tecnologia i en general les activitats que permetin validar amb dades reals el model de negoci associat.
- Suport en l'elaboració de l'estructura financera del projecte i la cerca d'inversors i altres socis que facilitin l'execució de la comercialització de la tecnologia i la creació de noves empreses tecnològiques.
- Suport en les activitats relacionades en el procés d'avaluar i completar l'equip emprenedor.
Aquesta activitat no pot representar menys del 70% del cost total acceptat per la unitat de comercialització dins de la sol·licitud.
b) Activitats de difusió de la comercialització de tecnològica dels projectes com són: realització de concursos, presència en mitjans de comunicació i revistes especialitzades, organització de trobades amb empreses i inversors, visites a clients i activitats similars.
Aquesta activitat no podrà representar més del 30% del cost total acceptat per la unitat de comercialització dins de la sol·licitud.
Una unitat de valorització podrà presentar un pla d'actuacions que, en total, no superi una despesa subvencionable de 200.000 euros.
1.2.2 En el cas que en un mateix projecte hi participin diverses unitats de valorització, aquest projecte es podrà presentar dins una mateixa sol·licitud, en la qual una de les unitats haurà d'actuar com a entitat sol·licitant i la resta com a entitats participants.
1.2.3 L'actuació subvencionada s'haurà de dur a terme dins de l'exercici de la convocatòria, encara que també hi ha la possibilitat de sol·licitar una ampliació de termini basant-se en el que estableix l'article 49 de la Llei 30/1992, de règim jurídic de les administracions públiques i del procediment administratiu comú.
1.3.1 Es consideren subvencionables les despeses següents relacionades amb l'activitat subvencionada:
No s'accepta personal funcionari com a despesa subvencionable.
c) Altres despeses com materials i accions de difusió, viatges interurbans i allotjament, assistència a fires i presència en mitjans de comunicació.
1.3.2 No s'admetran les despeses en què el proveïdor i el beneficiari tinguin vinculació, excepte que s'obtingui una autorització prèvia de l'òrgan concedent i que la contractació es realitzi d'acord amb les condicions normals de mercat.
1.3.3 Quan l'import de la despesa subvencionable superi les quanties establertes pel Real Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic per el contracte menor (quan sigui igual o superior a 50.000 euros en el supòsit de cost per execució d'obra, o igual o superior de 18.000 euros en els supòsits de subministrament de béns d'equip o prestació de serveis per empreses de consultoria o assistència tècnica), el beneficiari haurà de sol·licitar com a mínim 3 ofertes de diferents proveïdors, amb caràcter previ a la contractació del compromís per a la prestació del servei o el lliurament del bé, excepte que per les seves especials característiques no existeixi en el mercat suficient número d'entitats que els realitzin, prestin o subministrin, o tret que la despesa s'hagués realitzat amb anterioritat a la sol·licitud de la subvenció.
La intensitat màxima de l'ajut serà del 100% del cost subvencionable, tenint en compte els màxims establerts a la base 1.2.
a) Els criteris següents es valoraran d'acord amb els resultats obtinguts l'any 2014:
a.1) Acompliment dels objectius quantitatius del pla de l'any 2014 referits als projectes de comercialització de la cartera de projectes de valorització de la universitat i dels instituts de recerca hospitalari, (número de patents o altra propietat industrial intel·lectual transferida i/o número d'empreses de base tecnològica creades).
En aquest apartat també es tindran en compte el recursos econòmics mobilitzats tant per empreses de base tecnològica creades com per llicències/drets d'explotació. (valor: 20).
Increment de les capacitats de comercialització de tecnologia de la unitat de valorització.
Formació realitzada pel personal de la unitat, noves incorporacions de personal expert en comercialització (tant intern com extern), implantació de nous serveis vinculats a a les fases de comercialització. (valor: 15).
En especial es tindrà en compte la participació en concursos promocionats per ACCIÓ, la participació en els programes d'assessorament amb Escoles de Negoci, la presentació dels indicadors de les unitats de valorització, especificant si s'escau els procedents d'un centre TECNIO i l'esforç realitzat en la comunicació de casos d'èxit en els mitjans de comunicació (valor: 15).
b) Els criteris següents es valoraran sobre la base del pla d'actuacions de l'any 2015:
b.1) Descripció de l'actuació: es valorarà positivament la descripció del pla de treball (metodologia, cronograma d'actuacions, dates i resultats esperats), la idoneïtat dels recursos assignats (estructura de gestió del projecte amb responsables i equip de treball), la idoneïtat dels objectius proposats i la coherència del pressupost presentat (valor: 10).
Objectius d'activitat de la unitat vinculada als projectes de comercialització (número de patents o altra propietat industrial intel·lectual transferida i/o número d'empreses de base tecnològica creades).).En aquest apartat també es tindrà en compte el recursos econòmics mobilitzats tant per empreses de base tecnològica creades com per llicències/drets d'explotació. (valor:10).
Increment de les capacitats de comercialització de la unitat de valorització: formació realitzades pel personal de la unitat en l'àmbit de la comercialització, noves incorporacions previstes de personal expert en comercialització(tant intern com extern), implantació de nous serveis vinculats al procés de comercialització (valor: 10).
En especial es tindrà en compte la participació en els programes d'assessorament amb Escoles de Negoci i la presentació dels indicadors de les unitats de valorització, especificant, si s'escau, els procedents dels centres TECNIO (valor: 10).
Generació de casos d'èxit i pla de comunicació per a ser difosos en els mitjans de comunicació. (valor: 10).
Ajuts per incentivar els plans d'actuació de les unitats de suport comercialització de tecnologia de les escoles de negoci ubicades a Catalunya
- Les escoles de negoci ubicades a Catalunya que disposin d'una unitat de suport a la comercialització tecnològica
S'entén per unitat de suport a la comercialització tecnològica l'estructura ubicada a l'escola de negoci formada per un equip especialitzat i amb experiència en transferència tecnològica que té per objectiu donar suport a les activitats de comercialització tecnològica via llicència o venda de patents o via creació d'empreses de base tecnològica.
Els serveis oferts per la unitat de comercialització han de tenir un caràcter gratuït.
2.2.1 Es podran subvencionar les activitats següents:
a) Assessorament als projectes de comercialització via llicència de patents o via creació d'empreses de base tecnològica.
Aquesta activitat haurà d'incloure tasques de coordinació i seguiment del projecte, assessorament en la definició de l'equip, suport en definir i implementar el model de negoci, la cerca de finançament per facilitar la transferència al mercat, l'acompanyament en el procés de constitució de l'empresa derivada (spin-off) o de negociació del contracte de llicència, la cerca d'inversors corporatius i en general accions de suport i seguiment d'aquests projectes.
A mes, aquests programes hauran d'incloure en la seva finalització una activitat que posi en contacte el projectes amb empreses i/o inversors.
Així mateix, aquests projectes hauran d'incloure obligatòriament indicadors de mesura de resultats de l'activitat i el grau d'acompliment per a ser considerada exitosa.
El cost subvencionable assignat a fer un projecte d'anàlisi d'una tecnologia, o empresa de base tecnològica no podrà superar els 4.000 euros.
El programes d'acompanyament de les Unitats de les Escoles de Negoci hauran de tenir un gestor del programa responsable de garantir no només l'organització del programa, sinó també una correcta planificació i comunicació de les reunions de treball a tots els membres dels equips de treball incloent els coordinadors d'ACCIÓ.
I, almenys el 5% del pressupost previst s'haurà d'assignar a les tasques de coordinació i seguiment del projecte.
Aquesta activitat no pot representar menys del 50% del cost total presentat per la unitat de valorització dins de la sol·licitud.
b) Altres activitats de suport a la comercialització via llicencia de tecnologies i/o creació d'empreses de base tecnològica.
Això pot incloure, entre d'altres: elaboració de casos, organització de trobades entre projectes tecnològics i grups d'inversors o d'empreses, formació en activitats de comercialització o emprenedoria corporativa, difusió dels projectes en mitjans de comunicació i revistes especialitzades, etc. Aquesta activitat no podrà representar més del 50% del cost total presentat per la unitat de valorització dins de la sol·licitud.
Una unitat de suport a la comercialització podrà presentar un pla d'actuacions que, en total, no superi una despesa subvencionable de 100.000 euros.
2.2.2 En el cas que en un mateix projecte hi participin diverses unitats de valorització, aquest projecte es podrà presentar dins una mateixa sol·licitud, en la qual una de les unitats haurà d'actuar com a entitat sol·licitant i la resta com a entitats participants.
2.2.3 L'actuació subvencionada s'haurà de dur a terme dins de l'exercici de la convocatòria, encara que també hi ha la possibilitat de sol·licitar una ampliació de termini basant-se en el que estableix l'article 49 de la Llei 30/1992, de règim jurídic de les administracions públiques i del procediment administratiu comú.
2.3.1 Es consideraran subvencionables les despeses següents relacionades amb l'activitat subvencionada:
c) Altres despeses com material i organització de jornades i accions de difusió, viatges interurbans i allotjament, assistència a fires i presència en mitjans de comunicació.
2.3.2 No s'admetran les despeses en què el proveïdor i el beneficiari tinguin vinculació, excepte que s'obtingui una autorització prèvia de l'òrgan concedent i que la contractació es realitzi d'acord amb les condicions normals de mercat.
2.3.3 Quan l'import de la despesa subvencionable superi les quanties establertes pel Real Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic per el contracte menor (quan sigui igual o superior a 50.000 euros en el supòsit de cost per execució d'obra, o igual o superior de 18.000 euros en els supòsits de subministrament de béns d'equip o prestació de serveis per empreses de consultoria o assistència tècnica), el beneficiari haurà de sol·licitar com a mínim 3 ofertes de diferents proveïdors, amb caràcter previ a la contractació del compromís per a la prestació del servei o el lliurament del bé, excepte que per les seves especials característiques no existeixi en el mercat suficient número d'entitats que els realitzin, prestin o subministrin, o tret que la despesa s'hagués realitzat amb anterioritat a la sol·licitud de la subvenció.
La intensitat màxima de l'ajut serà del 100% del cost subvencionable, tenint en compte els màxims establerts a la base 2.2.
a) Els criteris següents es valoraran en base als resultats obtinguts a l'any 2014:
Acompliment dels objectius quantitatius del pla de l'any 2014 referits a l'assessorament a projectes de valorització via llicència de patents o via creació d'empreses de base tecnològica. (valor: 10)
Nivell de seguiment i control del programa.
Grau d'expertesa dels assessors participants en els equips dels projectes.
Grau de satisfacció dels participants en el programa. (valor: 30)
En especial es tindran en compte el nombre de casos d'èxit publicats en els mitjans de comunicació. (valor: 10)
b) Els criteris següents es valoraran en base al pla d'actuacions de l'any 2015:
b.1) Descripció de l'actuació: es valorarà positivament la descripció del pla de treball (metodologia, cronograma d'actuacions, dates i resultats esperats), la idoneïtat dels recursos assignats (estructura de gestió del projecte amb responsables i equip de treball), la idoneïtat dels objectius proposats i la coherència del pressupost presentat (valor 10).
Objectius de creixement de la unitat de valorització, especialment en número de projectes assessorats, tant pel que respecte a la comercialització de tecnologia com a la creació d'empreses de base tecnològica, empreses de base tecnològica creades i finançament aconseguit.(valor: 5)
Mesures que es prenen per assegurar el correcte seguiment i control del programa.
Selecció dels expertes en assessorament, tant pel que respecte a la comercialització de tecnologia com a la creació d'empreses de base tecnològica.
Grau de satisfacció dels participants en el programa. (valor: 15)
Participació en les activitats de difusió i promoció de la valorització que s'impulsin des d'ACCIÓ, i en actuacions singulars de suport al sistema. (valor: 10).
Generació de casos d'èxit per a ser difosos en els mitjans de comunicació. (valor: 10).
Documentació a presentar per acreditar la realització de l'actuació subvencionada
Per a cada treballador/a amb participació en el projecte es demanarà un informe signat pel representant legal de l'empresa i el treballador on hi constin el número d'hores treballades i les activitats realitzades (segon model que es podrà obtenir a la pàgina web d'ACCIÓ)
En el cas de factures emeses per empresaris o professionals, documentació demostrativa de la seva idoneïtat per a la realització del projecte (currículum vitae, per exemple).
Còpies de les nòmines i TC'2 (o rebuts d'autònoms) validats per l'administració de la Seguretat Social dels treballadors que s'imputen al projecte, així com els corresponents justificants de pagament; encara que en un determinat any un treballador només hagi participat uns mesos en el projecte cal la presentació de les nòmines i TC'2 de tot l'any.
Document, emès per Recursos Humans, on hi consti el nombre d'hores treballades a l'any (contracte o conveni col·lectiu) pels diferents treballadors que entren en la justificació del projecte.
En el cas d'imputació de bonus o incentius dins de les depeses de personal, document on hi constin aquests conceptes (contracte de treball).
Còpia del conveni o contracte del treballador amb el beneficiari en els casos de treballadors autònoms depenents, etc.
Contractació de serveis a tercers
En el cas que l'assessorament no es concreti en un informe cal presentar la documentació alternativa que demostri la prestació del servei (actes de reunions, informe de l'assessor amb detall de les actuacions realitzades, les hores dedicades i el cost/hora).
Memòria explicativa de les accions realitzades i material demostratiu de la seva realització (fulletons, fotografies i similars).
Per les despeses de viatge caldrà la presentació de la documentació següent:
El desplaçament es podrà justificar mitjançant l'aportació d'alguns dels documents següents: Bitllets originals d'avió o tren, o bé, en el cas que els bitllets siguin electrònics, la presentació de les targes d'embarcament originals de tot el recorregut (o la confirmació electrònica de la compra).
En cas de desplaçament en automòbil, caldrà presentar la certificació de quilometratge de la gerència de l'empresa i comprovants originals dels pagaments d'autopistes, benzina i/o d'altres.
L'allotjament es podrà justificar mitjançant l'aportació d'algun dels documents següents: Factures de l'hotel del país de destinació, on hi consti el nom complert de la persona hostatjada i les dates d'estada.
En el seu defecte, es pot presentar la factura de l'agència de viatges amb un certificat emès per aquesta on hi consti el nom complert del viatjant, les dates del viatge, i el detall dels hotels on s'ha hostatjat.
Tant si es justifica el desplaçament com l'allotjament, i en els casos en els que el document justificatiu no vagi a nom del beneficiari (entitat sol·licitant, entitat participant o empresa participant) caldrà la presentació del corresponent comprovant de pagament a nom del beneficiari.
Explicació de la realització del viatge amb l'objecte subvencionat i demostració de la vinculació de la persona que viatja amb l'entitat beneficiària (TC o nòmina).
Entrada d'accés i memòria explicativa de l'assistència a la fira (tasques realitzades i resultats obtinguts) i altre documentació demostrativa de la que es disposi (fotografies, catàlegs, programa i similars).
Memòria explicativa de les jornades, relació de les empreses i/o entitats participants i material demostratiu de la seva realització (fulletons, fotografies i similars).